wickkiey/tamil-wikipedia-markdown huggingface dataset:
# Module:See also if exists

-- v1.0  

local p = {}  
local yesno = require("Module:yesno")  

function p.main  
local rawpages = {}  
local nvalid = 0  
local namespace = .args.ns  
for i, v in ipairs(:getParent.args) do  
if (v ~= nil) then  
local thisArg = mw.text.trim(v)  
if (thisArg ~= "") then  
local title = mw.title.new(thisArg, namespace)  
if title ~= nil and title.exists then  
table.insert(rawpages, title.fullText)  
nvalid = nvalid + 1  
end  
end  
end  
end  
if (nvalid == 0) then  
if yesno(.args.warning) then  
if namespace == nil then  
namespace = "page"  
elseif namespace:sub(-1) == "y" then  
namespace = namespace:sub(0, -2) .. "ie"  
end  
mw.addWarning(string.format("**%s — no output, because of the %ss currently exist.**",  
:getParent:getTitle,namespace))  
end  
return ""  
end  
local mLabelledList = require('Module:Labelled list hatnote')  
local pages = mLabelledList._labelledList(rawpages, "மேலும் பார்க்க", "")  
return pages  
end  

return p
# புளோரன்சு புயூ



**புளோரன்சு புயூ** (பிறப்பு: 3 சனவரி 1996) என்பவர் இங்கிலாந்து நாட்டு நடிகை ஆவார். இவர் 2014 ஆம் ஆண்டில் 'தி ஃபாலிங்' என்ற நாடகத் திரைப்படத்தில் அறிமுகமானார். அதை தொடர்ந்து 2016 ஆம் ஆண்டில் பிரித்தானியத் திரைப்படமான 'லேடி மக்பெத்' என்ற சுயாதீன படத்தில் நடித்ததன் மூலம் சிறந்த நடிகையாக அங்கீகாரம் பெற்றார்.  

2018 இல் 'கிங் லியர்' மற்றும் 'அவுட்லா கிங்' ஆகிய படங்களில் நடித்த பிறகு, 2018 ஆம் ஆண்டு வெளியான 'தி லிட்டில் டிரம்மர் கேர்ள்' என்ற குறுந்தொடர்களில் அவர் முன்னணி பாத்திரத்தில் நடித்ததற்காக பாஃப்டா ரைசிங் ஸ்டார் என்ற விருதுக்கு பரிந்துரைக்கப்பட்டார். 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான பிளாக் விடோவ் என்ற படத்தில் 'யெலெனா பெலோவா / பிளாக் விடோவ்' என்ற கதாபாத்திரத்தில் நடித்துள்ளார்.
# டேவிட் கார்பர்



**டேவிட் கென்னத் கார்பர்** (பிறப்பு: ஏப்ரல் 10, 1975 ) என்பவர் அமெரிக்க நாட்டு நடிகர் ஆவார். இவர் 1999 ஆம் ஆண்டு முதல் புரோக்பேக் மவுண்டன் (2005), ண்டு ஒப் வாட்ச் (2012), பிளாக் மாஸ் (2015), சூசைட் ஸ்க்வாட் (2016), த ஈகுவலைசர் (2018), ஹெல்பாய் (2019), பிளாக் விடோவ் ‎(2021) போன்ற பல திரைப்படங்களில் நடித்துள்ளார்.  

இவர் 2016 ஆம் ஆண்டு முதல் அறிவியல் புனைகதை நாடகத் தொடரான ஸ்ட்ரேஞ்சர் திங்க்ஸ் என்ற நெற்ஃபிளிக்சு தொடரில் 'ஜிம் ஹாப்பர்' என்ற கதாபாத்திரத்தில் நடித்ததன் மூலம் இவர் மிகவும் அறியப்பட்டார். இந்த தொடருக்காக இவர் 2018 இல் விமர்சகர்களின் சாய்ஸ் தொலைக்காட்சி விருதைப் பெற்றார். அதை தொடர்ந்து பிரதானநேர எம்மி விருது மற்றும் கோல்டன் குளோப் விருதுக்கான பரிந்துரைகளையும் பெற்றார்.
# தில்லியின் தேசிய தலைநகர் பிரதேசத்தில் உள்ள நகரங்களின் பட்டியல்

**தில்லியின் தேசிய தலைநகர் பிரதேசம்** (*National_Capital_Territory_of_Delhi*) என்பது இந்தியாவின் ஒரு சிறப்பு ஒன்றியப் பிரதேசமாகும். மத்திய அரசு, தேர்ந்தெடுக்கப்பட்ட அரசாங்கம் மற்றும் மூன்று மாநகராட்சிகளால் கூட்டாக இது நிர்வகிக்கப்படுகிறது. தில்லியின் பெருநகரம் மற்றும் தில்லியின் தேசிய தலைநகர் பிரதேசம் ஆகியவை ஒருங்கிணைந்தவையாக கருதப்படுகின்றன. பெரும்பாலான நடைமுறை நோக்கங்களுக்காக அவை ஒரே நிறுவனமாகக் கருதப்படுகின்றன.  

இந்தியாவின் மக்கள்தொகை கணக்கெடுப்பின்படி பிரதேசத்தின் கீழ் அங்கீகரிக்கப்பட்ட நகரங்களின் பட்டியல் பின்வருமாறு.  
| தில்லி | 9,817,439 |  |
| --- | --- | --- |
| நயஃப்கர் | 1,365,500 |  |
| நரேலா | 501,511 |  |
| புது தில்லி | 294,783 |  |
| சுல்தான்பூர் மச்ரா | 163,716 |  |
| கிராரி சுலைமான் நகர் | 153,874 |  |
| பால்சுவா யகாங்கிர் பூர் | 151,427 |  |
| நங்லோய் | 150,371 | 205,596 |
| கராவல் நகர் | 148,549 |  |
| டல்லோ புரா | 132,628 |  |
| தில்லி கண்டோன்மென்ட் | 124,452 |  |
| தியோலி | 119,432 |  |
| கோகல் பூர் | 90,564 |  |
| முசுதபாபாத் | 89,117 |  |
| ஆசுத்தல் | 85,848 |  |
| புராரி | 69,182 |  |
| கரோலி | 68,978 |  |
| சில்லா சரோதா பங்கர் | 65,969 |  |
| தாச் புல் | 58,220 |  |
| இயாப்ராபாத்து | 57,460 |  |
| பூத் கலான் | 50,587 |  |
| மண்டோலி | 103,165 | 120,417 |
ஆதாரம்:
# எசு. பழனி நாடார்


**எஸ். பழனி நாடார்** (*S. Palani Nadar*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தென்காசி மாவட்டத்தினைச் சார்ந்தவர். பழனி, 2021-ல் நடைபெற்ற தமிழ்நாடு சட்டப் பேரவைத் தேர்தலில் இந்தியத் தேசிய காங்கிரசு வேட்பாளராகத் தென்காசி தொகுதியிலிருந்து போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சி. செல்வ மோகன்தாசு பாண்டியன்


**சி. செல்வ மோகன்தாசு பாண்டியன்** (*S. Selvamohandas Pandian*) என்பவர் இந்திய அரசியல்வாதியும் தமிழ்நாடு சட்டப் பேரவை முன்னாள் உறுப்பினரும் ஆவார். தென்காசி மாவட்டத்தினைச் சார்ந்த இவர், அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் 2016<nowiki/>ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் அதிமுக வேட்பாளராகத் தென்காசி தொகுதியிலிருந்து போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | தென்காசி | அதிமுக | 86,339 | 43.30% |
# அகர்கர் ஆராய்ச்சி நிறுவனம்



**அகர்கர் ஆராய்ச்சி நிறுவனம்** (*Agharkar Research Institute*) இந்தியாவின் மகாராட்டிர மாநிலம் புனேவில் அமைந்துள்ளது. இந்நிறுவனம் இந்திய அரசின் அறிவியல் மற்றும் தொழில்நுட்பத் துறையின் தன்னாட்சி, மானிய உதவி ஆராய்ச்சி நிறுவனம் ஆகும். 1946 ஆம் ஆண்டில் மகாராட்டிர அறிவியல் சாகுபடி சங்கம் என்ற பெயரில் ஓர் ஆராய்ச்சி நிறுவனமாக இது நிறுவப்பட்டது. இதன் நிறுவனரும் இயக்குனருமான மறைந்த பேராசிரியர் சங்கர் புருசோத்தம் அகர்கரின் நினைவாக 1992 ஆம் ஆண்டில் அகர்கர் ஆராய்ச்சி நிறுவனம் என மறுபெயரிடப்பட்டது. இங்கு விலங்கு அறிவியல், நுண்ணுயிர் அறிவியல் மற்றும் தாவர அறிவியல் ஆகியவற்றில் ஆராய்ச்சி நடவடிக்கைகள் மேற்கொள்ளப்படுகின்றன.
# இராமகிருஷ்ணா இராமசுவாமி


**இராமகிருஷ்ணா இராமசுவாமி** (*Ramakrishna Ramaswamy*)(பிறப்பு: அக்டோபர் 14, 1953, இந்தியாவில் சென்னையில்) என்பவர் இந்திய அறிவியலாளர் ஆவார்.  

## கல்வி
இராமசுவாமி சென்னை லயோலா கல்லூரியில் இளநிலை வேதியியலும் (1972), பிறகு கான்பூரில் உள்ள இந்தியத் தொழில்நுட்ப கழகத்தில் முதுநிலை பட்டமும் வேதியியலில் முனைவர் பட்டத்தினை (1978) பிரின்ஸ்டன் பல்கலைக்கழகத்தில் இருந்து பெற்றார். இங்கு ஹெர்ஷல் ராபிட்சு ஆய்வு மேற்பார்வையாளராகப் பணியாற்றினார். பின்னர் இவர் கலிபோர்னியா தொழில்நுட்பக் கழகம், பசடேனாவுக்குச் சென்றார். இங்கு இவர் 1978 முதல் 1980 வரை பேராசிரியர் ருடால்ப் ஏ. மார்கசுடன் பணிபுரிந்தார். இவர் 1980-ல் இந்தியா திரும்பினார். டாட்டா அடிப்படை ஆராய்ச்சி கழகத்தில் வருகை ஆய்வாராகவும் (1981) மற்றும் சகாவாகவும் (1983) சேர்ந்தார்.  

## பணி
1986ஆம் ஆண்டில் இவர் ஜவஹர்லால் நேரு பல்கலைக்கழகத்தில் இயற்பியல் அறிவியல் பள்ளியின் ஆசிரிய உறுப்பினர்களில் ஒருவராக பணியில் சேர்ந்தார். இயற்பியல் அறிவியல் பள்ளியில் பேராசிரியருடன் கூடுதலாக, இவர் இப்பல்கலைக்கழக கணக்கீட்டு மற்றும் ஒருங்கிணைந்த அறிவியலுக்கான பள்ளியில் கணக்கீட்டு உயிரியல் மற்றும் உயிர் தகவலியல் மையத்திலும் உறுப்பினராக உள்ளார். இவர் சுமார் 25 முனைவர் பட்ட மாணவர்களின் ஆய்வு மேற்பார்வையாளராகவும் செயல்பட்டுள்ளார்.  

இராமசுவாமி, யப்பானின் ஒகாசாகியில் உள்ள மூலக்கூறு அறிவியல் நிறுவனத்தில் பணி விடுமுறையில் ஒரு வருடம் (1989-90) ஆய்வு மேற்கொண்டார். இரண்டாவது பணி விடுமுறையில் (2004-05) பிரின்சுடன் மேம்பட்ட ஆய்வு நிறுவனத்தில் ஆய்வு மேற்கொண்டார். 2011-ல் இவர் ஐதராபாத்து பல்கலைக்கழக துணைவேந்தராக நியமிக்கப்பட்டார். ஜனவரி 2015-ல் துணைவேந்த பதவியிலிருந்து விலகி, ஜவகர்லால் நேரு பல்கலைக்கழகத்தில் தனது முதன்மைப் பதவிக்குத் திரும்பினார். 2018-ல் பணி ஓய்வு பெற்ற பின் இந்தியத் தொழில்நுட்பக் கழகம், தில்லியில் வருகைப் பேராசிரியராகச் சேர்ந்தார்.  

## ஆய்வுத் தகவல்கள்
இராமசுவாமி 25 முனைவர் பட்ட மாணவர்களின் ஆய்வு மேற்பார்வையாளராக செயல்பட்டுள்ளார். இசுகோபசு தகவலின் படி, 2015ஆம் ஆண்டில் இவர் 171 ஆராய்ச்சி கட்டுரைகளை வெளியிட்டு இருந்தார். இக்கட்டுரைகள் 2214 முறை மேற்கோள் காட்டப்பட்டிருந்தன. இவரது எச்-சுட்டெண் 26 ஆகும்.  

## அறிவியல் கழகங்களில்
இவர் புது தில்லியில் உள்ள இந்தியத் தேசிய அறிவியல் கழகத்தின் துணைத் தலைவராகவும், பெங்களூரில் உள்ள இந்திய அறிவியல் கழகத்தின்<nowiki/>துணைத் தலைவராகவும் பணியாற்றினார். இவர் 2016-2018 காலகட்டத்தில் பெங்களூரில் உள்ள இந்திய அறிவியல் கழகத்தின் தலைவராக பணியாற்றினார்.
# எசு. ஆர். இரமணன்

**எசு. ஆர். இரமணன்** (*S. R. Ramanan*) என்பவர் இந்திய வானிலை ஆய்வாளர் ஆவார். இவர் இந்தியாவின் தமிழ்நாடு மாநிலத்தில் உள்ள சென்னையில் உள்ள சூறாவளி எச்சரிக்கை மையத்தின் மேனாள் இயக்குநர் ஆவார். சென்னை அண்ணா பல்கலைக்கழகத்தின் பருவநிலை மாற்றம் மற்றும் தத்தெடுப்பு ஆராய்ச்சி மையத்தின் ஆலோசனைக் குழுவில் பணியாற்றுகிறார். காலநிலை குறித்த இவருடைய தனித்தன்மையான அறிவிப்பின் காரணமாக சமூக வலைத்தளங்களில் பிரபலமடைந்தார். இரமணன் 36 ஆண்டுகள் வானிலை ஆய்வாளராக இருந்து ஜூலை 2016-ல் ஓய்வு பெற்றார். இவர் பெரும்பாலும் "மழை நாயகன் இரமணன்", "மழையின் வார்த்தை", "மாணவர்களின் கடவுள்", "மழையின் மகாத்மா", "கடலோர மாவட்ட கடவுள்" மற்றும் "மின்னலின் ஜன்னல்" என்று அழைக்கப்படுகிறார்.  

## கல்வி
எறையூர் கிராமத்தில் உள்ள அருணா மேல்நிலைப் பள்ளியில் மேல்நிலைக் கல்வியினை முடித்த இரமணன், சிதம்பரம், அண்ணாமலைப் பல்கலைக்கழகத்தில் இயற்பியலில் முதுநிலைப் பட்டம் பெற்றார். பின்னர் வேளாண் காலநிலையியல் துறையில் சென்னை பல்கலைக்கழகத்தில் முனைவர் பட்டம் பெற்றார்.  

## தொழில்
இரமணன் 1980ல் இந்திய வானிலை ஆய்வுத் துறையில் பணியில் சேர்ந்தார். புது தில்லியில் உள்ள வடக்கு அரைக்கோள ஆய்வு மையத்திலும், சென்னை விமான நிலையத்தின் விமான வானிலை ஆய்வு மையத்திலும் முன்னறிவிப்பாளராக பணியாற்றினார். பின்னர், 1995-ல் தானியங்கி செய்தி மாறுதல் அமைப்பை நிறுவும் போது அதில் தீவிரமாக பணியில் ஈடுபட்டார். 2002-ல் இயக்குநராகப் பதவி உயர்வு பெற்றார். . இவர் சென்னையில் உள்ள மண்டல வானிலை மையத்தில் உள்ள பகுதி புயல் எச்சரிக்கை மையத்தில் பணியில் சேர்ந்தார். இவர் 2006-ல் பன்னாட்டு சுழற் சங்கம் வழங்கும் "கௌரவ விருது" பெற்றார். பசுமை இல்ல வாயுக்கள் தொடர்பாக 1998ஆம் ஆண்டு ஜப்பானில் நடைபெற நிகழ்வில் இவர் இந்தியாவின் சார்பில் கலந்துகொண்டார். மே 2013-ல் பாங்காக்கில் கடலோர அபாயங்களுக்கான ஒருங்கிணைந்த நிலையான செயல்பாட்டு நடைமுறைகள் தொடர்பாக இந்தியாவின் பிரதிநிதியாகப் பங்கேற்றார்.  

## பணி ஓய்வு
இரமணன் 2016 மார்ச் 31 அன்று மண்டல வானிலை ஆராய்ச்சி மையத்தில் இயக்குநர் பொறுப்பிலிருந்து ஓய்வுபெற்றார்.  

## ஆதாரங்கள்

- NIQR
# சுல்தான்பூர் மச்ரா

**சுல்தான்பூர் மச்ரா** (*Sultan Pur Majra*) என்பது இந்தியாவின் தில்லி மாநிலத்தின் வடமேற்கு தில்லி மாவட்டத்திலுள்ள ஒரு கணக்கெடுப்பு ஊராகும் .  

## மக்கள்தொகை
இந்தியாவின் 2001 [மக்கள் தொகைக் கணக்கெடுப்பு|மக்கள் தொகைக் கணக்கெடுப்புப்படி]], சுல்தான்பூர் மச்ராவில் 163,716 என்ற எண்ணிக்கையில் மக்கள் தொகை இருந்தது. இதில் 54% ஆண்களும், 46% பெண்களும் உள்ளனர். ஊரின் சராசரி கல்வியறிவு 61% ஆகும். இது தேசிய சராசரியான 59.5% ஐ விட அதிகம். இதில் ஆண்களின் கல்வியறிவு 69% எனவும், பெண்களின் கல்வியறிவு 51% ஆகவும் உள்ளது. சுல்தான்பூர் மச்ராவில், 16% மக்கள் 6 வயதுக்குட்பட்டவர்களாக இருக்கின்றனர்.
# கிராரி சுலைமான் நகர்


*'கிராரி சுலைமான் நகர்* (*Kirari Suleman Nagar*) *கிராரி கிராமம்* எனவும் அறியப்படும் இது இந்தியாவின் தில்லி மாநிலத்தின் வடமேற்கு மாவட்டத்திலுள்ள ஒரு மக்கள் தொகை கணக்கெடுப்பு நகரமாகும். பரத்பூர் மாநிலத்தின் ஜாட் மன்னன் சூரஜ் மல் முதலில் குடியேறிய ஒரு நகர்ப்புற கிராமமாகும். கிராமத்தின் சில பகுதிகள் இப்போது பெரிதும் நகரமயமாக்கப்பட்டு தொழில்மயமாக்கப்பட்டுள்ளன. இருப்பினும் நகரம் கடந்த சில ஆண்டுகளில் அதிகளவில் வளர்ந்துள்ளது. ஆனால் அது நிறுவப்பட்ட கிராமத்தின் கலாச்சாரம் மட்டும் இன்றும் உள்ளது.  

1990 முதல் 2020 வரை பீகாரிலிருந்தும், உத்தரப் பிரதேசத்திலிருந்தும் இங்கு வந்து குடியேறினார்கள். புலம்பெயர்ந்தோர் நிறைய பேர் இப்போது கிராமத்தின் சில பகுதிகளில் குடியேறியுள்ளனர். அவர்கள் கடினமாக உழைத்து, அரசியல் உட்பட எல்லாத் துறைகளிலும் செழித்து வருகிறார்கள். இரித்துராஜ் கோவிந்த் என்பவர் கிராரியின் தற்போதைய சட்டமன்ற உறுப்பினாராக உள்ளார்.  

## வரலாறு
1803இல் பிரித்தானியர்களின் வருகைக்குப் பிறகு, 1807ஆம் ஆண்டில் தில்லியைக் காட்டும் இந்தியாவின் தேசிய ஆவணக் காப்பகத்தின் சேதமடைந்த ஒரு அறையில் காணப்பட்ட வரைபடத்தில் இக்கிராமம் முதன்முதலில் அதிகாரப்பூர்வமாக (கிராரி) தோன்றியுள்ளது. சிறிய கிராமங்கள் முதல் பெரிய கிராமங்கள் வரையிலான குடியிருப்புகளின் படிநிலையை இது எடுத்துக்காட்டுகிறது.  

1947ஆம் ஆண்டு ஆகஸ்ட் 15 ஆம் தேதி, இந்தியா சுதந்திரம் அடைந்தபோது, எஞ்சியிருந்த சமஸ்தானங்களை ஒன்றிணைத்து இராஜபுதனத்தையும், 'ராஜஸ்தான்' சமஸ்தானங்களிலிருந்து அல்வார், பரத்பூர், தோல்பூர் , கரௌலி ஆகியவற்றை இணைத்து 'மத்திய மாகாணம்' என்ற அமைப்பை இந்திய அரசு உருவாக்கியது. சூன் 1949இல், மத்திய மாகாணத்தின் நான்கு சமஸ்தானங்களும் ராஜஸ்தானில் இணைக்கப்பட்டன. பரத்பூர் மாநிலத்தின் சார்பில், மத்சயவச ஜாட் தீரஜ் மாத்தூர் , நாத மாத்தூர் ஆகியோர் தில்லிக்கு அருகில் உள்ள கராலா, பன்சாலி, பன்த் குர்த், கிராடி, அச்தாசர் ஆகிய ஐந்து கிராமங்களை நிறுவி அதன் ஆட்சியாளராக நியமிக்கப்பட்டனர். இந்த அலுவலகத்தின் இடிபாடுகள் இன்னும் கராலாவில் கிடக்கின்றன. இந்த கிராமத்தில் இருந்தே ககானா கிராமம் உருவானது.  

கிராரியில் இருந்து நிதாரி கிராமம் உருவாக்கப்பட்டது.  

## மக்கள்தொகை
இந்தியாவின் 2012 census, கிராரி சுலைமான் நகரின் மக்கள்தொகை 154633 (2001). இதில் 55% ஆண்களும் 45% பெண்களும் உள்ளனர். நகரின் சராசரி கல்வியறிவு விகிதம் 49% ஆகும். இது தேசிய சராசரியான 59.5% ஐ விட குறைவாக உள்ளது. இதில் ஆண்களின் கல்வியறிவு 51% ஆகவும் பெண்களின் கல்வியறிவு 38% ஆகவும் இருக்கிறது. நகரில், 20% மக்கள் 6 வயதுக்குட்பட்டவர்கள். 2017 ஆம் ஆண்டு ஆம் ஆத்மி கட்சியால் கிராரி சுலைமான் நகர் அங்கீகரிக்கப்பட்ட குடியிருப்பானது.  
## புகைப்படம்
# பால்சுவா சகாங்கீர்பூர்


**பால்சுவா சகாங்கீர்பூர்** (*Bhalswa Jahangir Pur*) என்பது இந்தியாவின் தில்லி மாநிலத்திலுள்ள வடமேற்கு தில்லி மாவட்டத்திலுள்ள ஒரு கணக்கெடுப்பு நகரமாகும். இது பால்சுவா குதிரைலாட ஏரிக்கு அடுத்ததாக அமைந்துள்ளது.  

2001 ஆம் ஆண்டு இந்திய மக்கள் தொகைக் கணக்கெடுப்புப்படி பால்சுவா சகாங்கீர்பூரில் 151,427 மக்கள் உள்ளதாக பதிவு செய்யப்பட்டுள்ளது. இதில் 55% ஆண்களும் 45% பெண்களும் உள்ளனர். இதன் சராசரி கல்வியறிவு விகிதம் 59% அன உள்ளது. இது தேசிய சராசரியான 59.5% ஐ விடக் குறைவு. இதில் 62% ஆண்களும் 38% பெண்களும் கல்வியறிவு பெற்றுள்ளனர். மக்கள்தொகையில் 17% 6 வயதுக்குட்பட்டவர்கள்.,
# பால்சுவா குதிரைலாட வடிவ ஏரி


**பால்சுவா குதிரைலாட வடிவ ஏரி** (Bhalswa Horseshoe Lake) அல்லது **பால்சுவா ஜீல்** எனவும் அறியப்படும் இது, இந்தியாவின் தில்லியின் வடமேற்கு தில்லி மாவட்டதிலுள்ள ஒரு ஏரியாகும். இது முதலில் குதிரைலாட வடிவில் இருந்தது. இருப்பினும், பல ஆண்டுகளாக அதன் பாதி நிலப்பரப்பு சிறுது சிறுதாகப் பயன்படுத்தப்பட்டு வருகிறாது. இது முகுந்த்பூரின் அருகிலுள்ள பால்சுவா யகாங்கிர் பூரின் விரிவாக்கமான குறைந்த வருமானம் கொண்டோருக்கான வீட்டுக் குடியிருப்புப் பகுதியாகும். இந்த ஏரி ஒரு காலத்தில் சிறந்த ஈரநில சுற்றுச்சூழல் இடமாகவும் வனவிலங்கு வாழ்விடமாகவும் இருந்தது. மேலும், உள்ளூர் மற்றும் புலம்பெயர்ந்த வனவிலங்குகளுக்கு உணவளித்து வந்தது. குறிப்பாக நீர்ப்பறவைகள், நாரைகள் மற்றும் கொக்குகள் உட்பட. அருகில் உள்ள யமுனை ஆறு பல ஆண்டுகளாக அதன் போக்கை மாற்றியபோது அதன் நெளியாறு சுழல்களில் ஒன்றை இங்கே விட்டுச் சென்றது. நவீன டெல்லியை வெள்ளத்திலிருந்து பாதுகாக்க இந்த குதிரைலாட வடிவ ஏரி முதலில் உருவாக்கப்பட்டது.  

## ஏரியின் அழிவு
ஏரியின் மேற்குப் பகுதியில் குப்பை கிடங்கு மீட்கப்பட்ட நிலத்தில் ஒரு குடியிருப்புப் பகுதி உள்ளது. கிழக்குப் பகுதியில் சில ஏக்கர் பரப்பளவிலுள்ள அகாசியா, கருவேலம், கீகர் மரங்களின் தோட்டம், உள்ளூரில் எஞ்சியிருக்கும் வனவிலங்குகளுக்கு சில வாழ்விடங்களை வழங்குகிறது.  

## தற்போதைய நிலை
ஏரியும் அதைச் சுற்றியுள்ள வயல்வெளிகளும் முதலில் ஒரு சிறந்த ஈரநில சுற்றுச்சூழல் அமைப்பாக இருந்தபோதிலும், இது ஒரு வளமான வனவிலங்கு வாழ்விடத்தை ஆதரித்தது. பிற்காலத்தில் தில்லி அரசாங்கம் ஏரியை மாற்றி அதை நீர் விளையாட்டுகள்/விளையாட்டு வசதியாக மேம்படுத்தத் தொடங்கியது.  

## இந்தியாவிலுள்ள மற்ற குதிரைலாட ஏரி
இந்திய மாநிலமான சார்க்கண்டில் மேற்கு சிங்பூம் மாவட்டத்தின் மலைப்பாங்கான பகுதியில் அமைந்துள்ள அடர்ந்த காடான சரந்தா காடுகளுக்கு அருகில் 16 கிமீ நீளம் கொண்ட அன்சுபா ஏரி என்ற மற்றொரு குதிரைலாட வடிவ ஏரி உள்ளது. இது மாநிலமான ஒடிசாவின் கட்டக் மாவட்டத்தில் உள்ள பங்கி என்ற ஊரில் அமைந்துள்ளது.
# நங்லோய் ஜாட்


**நங்லோய் ஜாட்** (Nangloi Jat) அல்லது **"நங்லோய்** என்று பிரபலமாக அறியப்படும் இது, இந்தியாவின் தில்லியின் மேற்கு மாவட்டத்திலுள்ள ஒரு பகுதியாகும். இது பஸ்சிம் விகார், தில்லியின் புறநகர் சுற்றுப்பாதை சாலை, நஜாப்கர் ஆகியவற்றால் சூழப்பட்டுள்ளது.  

நங்லோய் அருகே உள்ள ஆசுத்தல் கிராமத்தின் மூலையில் ஒரு மாளிகை அமைந்துள்ளது, இது லாட் என்று பிரபலமாக அறியப்படுகிறது. 75 அடி உயர மினார் ஒன்று 1650இல் முகலாய பேரரசர் ஷாஜஹானால் கட்டப்பட்டது. மேலும், அவரது வேட்டை விடுதியாகவும் செயல்பட்டது. இது குதுப் மினார் போன்ற வடிவமைப்பில் உள்ளது.</ref> மேலும், சிவப்பு மணற்கற்களால் ஆனது.  

## மக்கள்தொகையியல்
2001 இந்திய மக்கள் தொகைக் கணக்கெடுப்புப்படி, நங்லோய் ஜாட்டின் மக்கள் தொகை 150,371 ஆகும். இதில் 55% ஆண்களும் , 45% பெண்களும் இருக்கின்றனர். இங்குள்ள மக்களின் சராசரி கல்வியறிவு விகிதம் 63% ஆகும். இது தேசிய சராசரியான 59.5% ஐ விட அதிகமாக உள்ளது. இதில் ஆண்களின் கல்வியறிவு 71% ஆகவும், பெண்களின் கல்வியறிவு 53%ஆக்வும் உள்ளது. இதன் மக்கள் தொகையில் 17% பேர் 6 வயதுக்குட்பட்டவர்கள்.
# கராவல் நகர்


**கராவல் நகர்** (Karawal Nagar) என்பது இந்தியாவின் வடகிழக்கு தில்லியிலுள்ள ஒரு மக்கள் தொகை கணக்கெடுப்பு நகரமாகும். கராவல் நகர் தில்லியின் பிற பகுதிகளுடன் நன்கு இணைக்கப்பட்டுள்ளது. தில்லி அரசின் நகரத் திட்டமிடல் பணி காரணமாக இதன் பல பகுதிகளில் தோண்டப்பட்டு பல இடங்களில் பள்ளம் ஏற்பட்டுள்ளது.  

2011 இந்திய மக்கள் தொகைக் கணக்கெடுப்புப்படி, கராவல் நகர் 224,281 மக்கள் தொகையைக் கொண்டிருந்தது. கராவல் நகர், 2020இல் நடந்த தில்லி கலவரத்தின் மையமாகவும் இருந்தது.
# செப்புச் சுருளேடுகள்


**செப்புச் சுருளேடுகள்** (**Copper Scroll**) இஸ்ரேல் நாட்டின் மேற்குக் கரையில், சாக்கடலை ஒட்டி அமைந்த கும்ரான் மலையின் குகை எண் 3-இல் கண்டெடுக்கப்பட்டது. இதே பகுதியில் கண்டெடுக்கப்பட்ட தோல் மற்றும் பாபிரஸ் காகிதம் ஆகியவற்றாலான சாக்கடல் சுருள் ஏடுகளிலிருந்து இந்த செப்புச் சுருளேடுகள் முற்றிலும் மாறுபட்டது. செப்புச் சுருளேடுகளில் 99% தாமிரம் மற்றும் 1% தகரம் கலந்துள்ளது. இந்த செப்புச் சுருள்கள் 8 அடி (240 செமீ) நீளம் கொண்ட ஒரு ஒற்றைச் சுருளில் இரண்டு பிரிக்கப்பட்ட பகுதிகளாக இருந்தது. சாக்கடல் சுருள் ஏடுகள் போன்று, செப்புச் சுருளேடுகள் ஒரு இலக்கியப் படைப்பு அல்ல; ஆனால் பல்வேறு இடங்களில் தங்கம் மற்றும் வெள்ளி பொருட்கள் புதைக்கப்பட்ட அல்லது மறைத்து வைக்கப்பட்ட 64 இடங்களின் பட்டியல் கொண்டுள்ளது. செப்புச் சுருள்களின் எழுத்துக்கலை, எழுத்துகளின் வடிவங்கள் கிபி 50 - 100 இடைப்பட்டகாலம் ஆகும். இந்த செப்புச் சுருளேடுகள் தற்போது ஜோர்டான் நாட்டின் தலைநகரான் அம்மான் அருங்காட்சியகத்தில் காட்சிக்கு வைக்கப்பட்டுள்ளது.  

## காலம்
இச்செப்புச் சுருளேடுகளின் காலம் கிபி 25–75 என்றும் , கிபி 70–135 என்றும் தொல் பொருள் ஆய்வாளர்கள் கணித்துள்ளனர்.  

## மொழி மற்றும் எழுத்து வடிவம்
இது பிற சாக்கடல் சுருளேடுகளில் உள்ள எழுத்து வடிவங்களிலிருந்து வேறுபட்டுள்ளது. இதன் எழுத்து வடிவம் மிஷ்னைக் எபிரேய மொழியை ஒத்துள்ளது. இருப்பினும் இது விவிலியம் வாசககள் ஏதும் இல்லை. இதன் எழுத்து வரைவு அசாதாரணமானது; சுத்தியல் மற்றும் உளி கொண்டு தாமிரத்தில் எழுதப்பட்டதன் விளைவாக இது எழுத்துமுறை அம்சங்களைக் கொண்டுள்ளது. இருப்பிடப் பெயர்களில் ஏழுக்குப் பின் இரண்டு அல்லது மூன்று கிரேக்க எழுத்துக்கள் ஒரு குழுவாக இருக்கும் என்ற முரண்பாடும் உள்ளது. மேலும், சுருள் குறிக்குள் உள்ள "பிரிவுகள்" கிரேக்கக் கோவிலான அப்பல்லோவிலிருந்து கிரேக்க கருத்துக்களுக்கு இணையான புதிரானவையாக உள்ளது.  
## இதனையும் காண்க
- கும்ரான்
- சாக்கடல் சுருள் ஏடுகள்
# 2020 தில்லி கலவரங்கள்



கடைகளுக்கு தீ வைத்த கும்பல்.}}]]  

**2020 தில்லி கலவரங்கள்** (2020 Delhi riots) அல்லது **வடகிழக்கு டெல்லி கலவரங்கள்** என்பது 23 பிப்ரவரி 2020 அன்று வடகிழக்கு தில்லியில் நடந்த கலவராமாகும்.குடியுரிமைச் சட்டத் திருத்தத்திற்கு எதிராக தில்லியில் உள்ள ஜாமா பள்ளிவாசல், சாகீன்பாக் ஆகிய இடங்களில் முஸ்லிம்களுக்கு எதிராக இந்துத்துவா ஆதரவாளர்களால் ஏற்பட்ட கலவரங்கள் மாநிலம் முழுவதும் பரவின. கலவரங்களில் இதுவரை 53 பேர் கொல்லப்பட்டுள்ளனர். மேலும், 200க்கும் மேற்பட்டோர் காயமடைந்துள்ளனர். பிப்ரவரி 23, 2020 அன்று, பாரதிய ஜனதா கட்சியின் உறுப்பினரும் முன்னாள் சட்டமன்ற உறுப்பினருமான கபில் மிசுரா, சாகீன்பாக்கில் போராட்டக்காரர்களை வெளியேற்றுமாறு தில்லி காவல்துறையிடம் கேட்டுக் கொண்டார். காவல்துறை கோரிக்கையை ஏற்கவில்லை என்றால் தானே அதைச் செய்வேன் என்று கபில் மிசுரா மேலும் கூறினார். கபில் மிஸ்ராவின் அறிக்கையைத் தொடர்ந்து வடகிழக்கு தில்லியில் மோதல் வெடித்தது. கலவரக்காரர்களால் மூன்று பள்ளிவாசல்கள் தீக்கிரையாக்கப்பட்டன. கலவரக்காரர்கள் பல பள்ளிகள், கடைகள், வீடுகள் மற்றும் வாகனங்களை அழித்துள்ளனர்.மேலும் இந்தக் கலவரத்தில் ஒரு காவல்துறை காவலர், ஒரு உளவுத்துறை ஊழியர் மற்றும் 12க்கும் மேற்பட்ட இந்துக்கள் கொல்லப்பட்டனர். . கலவரத்தின் போது, ​​தில்லி காவல்துறை சாட்சிகளாக செயலற்ற நிலையில் இருந்தது. கிளர்ச்சியாளர்கள் பல பத்திரிகையாளர்களையும் தாக்கினர். தில்லி காவல்துறையின் கூற்றுப்படி, 100க்கும் மேற்பட்ட குற்றவாளிகள் சம்பந்தப்பட்ட 48 முதல் தகவல் அறிக்கைகள் பதிவு செய்யப்பட்டுள்ளன.[11] பிப்ரவரி 29 அன்று, கலவரம் தொடர்பாக முதல் தகவல் அறிக்கை பதிவு செய்யப்பட்டுள்ளதாகவும், இதுவரை 630 பேர் கைது செய்யப்பட்டுள்ளதாகவும் காவல் துறையினர் அறிவித்தனர்.  

## பின்னணி
இந்திய நாடாளுமன்றம் குடியுரிமை திருத்தச் சட்டத்தை நிறைவேற்றியதிலிருந்து இந்தியா முழுவதும் போராட்டங்களும் கலவரங்களும் வெடித்தன பிப்ரவரி 22-23 தேதிகளில், குடியுரிமை திருத்தச் சட்டமும் தேசியக் குடியுரிமைப் பதிவேடு ஆகியவற்றை அமல்படுத்தக் கூடாது என்று கோரி ஆயிரக்கணக்கான பெண்கள் சிலம்பூர்-ஜாப்ராபாத் சாலையில் மறியலில் ஈடுபட்டனர். மேலும் சிலம்பூர் மெட்ரோ இரயில் நிலைய நுழைவு வாயிலிலும் முற்றுகையிட்டனர். இதனால், மெட்ரோ ரயில் நிலையத்திற்கு யாரும் செல்ல முடியவில்லை. பீம் ஆர்மி அழைப்பு விடுத்துள்ள பாரத் பந்த்க்கு ஆதரவாக சாலை மறியலில் ஈடுபட்டதாக குழுவின் தலைவர்கள் தெரிவித்தனர். முற்றுகையின் போது காவல்துறையினரும் இராணுவத் துருப்புக்களும் தடுத்து நிறுத்தப்பட்டன
# மெக்கல்லே



**மெக்கல்லே** (**Mekelle**) ) கிழக்கு ஆப்பிரிக்க நாடான எத்தியோப்பியாவின் வடக்கில் மலைகள் சூழ அமைந்த திக்ரே மாகாணத்தின் தலைநகரம் ஆகும் இது எத்தியோப்பியாவின் தலைநகரான அடிஸ் அபாபாவுக்கு வடக்கில் 780 கிலோ மீட்டர் தொலைவில் உள்ளது. மெக்கல்லே நகரம் கடல் மட்டத்திலிருந்து உயரத்தில் உள்ளது. சிறப்பு மண்டலமாக அறிவிக்கப்பட்ட மெக்கல்லே நகரம் 7 துணை நகரங்களாகப் பிரிக்கப்பட்டுள்ளது. மெக்கல்லே நகரம் வடக்கு எத்தியோப்பியாவின் பொருளாதாரம், பண்பாடு மற்றும் அரசியல் மையமாக விளங்குகிறது.  

1991-ஆம் ஆண்டு முதல் மெக்கல்லே நகரம் வேகமாக வளர்ந்து வருகிறது. எத்தியோப்பியாவின் தலைநகரான அடிஸ் அபாபாவிற்கு அடுத்து மெக்கல்லே இரண்டாவது பெரிய நகரம் ஆகும். 2007-இல் மெக்கல்லே நகரம் சிமெண்ட், ஜவுளி தொழிற்சாலைகளிலிருந்து உள்நாட்டிற்கும், வெளிநாட்டிற்கு தேவையானவைகள் உற்பத்தி செய்கிறது. இங்கு மெக்கல்லே பல்கலைக்ழகம், வேளாண்மைக் கல்லூரி மற்றும் தனியார் கல்லூரிகள் உள்ளது.  

## புவியியல்
மலைகள் சூழ்ந்த மெக்கல்லே நகரம் கடல்மட்டத்திலிருந்து உயரத்தில் உள்ளது. இது வடக்கு எத்தியோப்பிய சுண்ணாம்புக் கல் பள்ளத்தாக்கில் அமைந்துள்ளது. இந்நகரம் அரை வறண்ட காலநிலை மற்றும் சூடான அரை வறண்ட தட்பவெப்பம் கொண்டது. இந்நகரத்தின் சராசரி ஆண்டு மழைப் பொழிவு ஆகும்.  
## மக்கள் தொகை பரம்பல்
2007-ஆம் ஆண்டின் மக்கள்தொகை கணக்கெடுப்பின் படி, மெக்கல்லே நகரத்தின் மொத்த மக்கள் தொகை 2,15,914 ஆகும். இந்நகரத்தின் இரண்டு முதன்மையான இனக்குழுக்களில் திக்ரே மொழி பேசும் இனத்தவர் (96.2%) மற்றும் அம்ஹாரா மொழி பேசும் இனத்தவர் (2.26%), பிற மொழி பேசும் இனத்தவர்கள் 1.27% ஆக உள்ளனர்.  
மெக்கல்லே நகர மக்களில் கிறித்துவர்கள் 92.68% மற்றும் இசுலாமியர் 6.03% ஆகவுள்ளனர்.இதன் சராசரி எழுத்தறிவு 51.75% ஆகவுள்ளது. 51% மக்களுக்கு கழிப்பறை வசதி உள்ளது.  
## தட்பவெப்பம்
மெக்கல்லே நகரம் அரை வறண்ட காலநிலை மற்றும் சூடான அரை வறண்ட காலநிலை கொண்டது.  

## இதனையும் காண்க
- அக்சும் பேரரசு
- திக்ரே பிரதேசம்
- திக்ரே மாகாணம்
- திக்ரே மக்கள் விடுதலை முன்னணி
- எத்தியோப்பியா உள்நாட்டுப் போர் (2020-தற்போது வரை)
- எத்தியோப்பிய உள்நாட்டுப் போர்
# நல்லகுட்ல அள்ளி


**நல்லகுட்ல அள்ளி** (*Nallagudlahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643469.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 1,577 குடும்பங்களும் 6,652 மக்களும் வாழ்கின்றனா். இதில் 3,468 ஆண்கள் 3,184 பெண்கள் ஆவா்.  

## மேற்கோள்
# தில்லி கண்டோன்மென்ட்


**தில்லி பாசறை** (*Delhi Cantonment*) **தில்லி கண்டோன்மெண்ட்** என பிரபலமாக அறியப்படும் இது 1914 இல் நிறுவப்பட்டது. பிப்ரவரி 1938 வரை, கண்டோன்மென்ட் வாரியம் தில்லி கண்டோன்மென்ட் அமைப்பு என்று அறியப்பட்டது. இதன் பரப்பளவு தோராயமாக 10,521 ஏக்கர் (4,258 எக்டர்) ஆகும். 2011 மக்கள் தொகை கணக்கெடுப்பின்படி, இதன் மக்கள் தொகை 116,352 என இருந்தது.  

இது கண்டோன்மென்ட் சட்டம், 2006 மூலம் நிர்வகிக்கப்படுகிறது. அதே நேரத்தில் பாதுகாப்புத் துறை அமைச்சகத்தின் பல்வேறு கொள்கை கடிதங்களும் அறிவுறுத்தல்களும் அவ்வப்போது வெளியிடப்படுகின்றன. வாரியம் ஒரு உள்ளூர் நகராட்சி அமைப்பாக செயல்பட்டாலும், இது புது தில்லியின் பொது பாதுகாப்பு தோட்டங்களின் இயக்குநரகத்தின் நிர்வாகக் கட்டுப்பாட்டின் கீழ் உள்ளது. மேலும், சண்டிகர், மேற்குக் கட்டளையின் முதன்மை இயக்குநர், பாதுகாப்பு ஆகியவற்றின் கீழ் உள்ளது.  

## வரலாறு
தில்லியிலும், அகமதாபாத்திலும் உள்ள பாசறைகள் முதலில் ஆங்கிலேயர்களால் நிறுவப்பட்டது. தில்லி பாசறை இந்தியத் தரைப்படையின் தலைமையகமாகும். இதில் இராணுவத்தினருக்கான குழிப்பந்தாட்ட மைதானம்; பாதுகாப்பு சேவைகள் அதிகாரிகள் நிறுவனம் ; இராணுவத்தினருக்கான வீடுகள்; இராணுவம் மற்றும் விமானப்படை பொதுப் பள்ளிகள்; மேலும்பல்வேறு பாதுகாப்பு தொடர்பான நிறுவல்கள் அமைந்துள்ளன. மேலும், இராணுவ ஆராய்ச்சி மருத்துவமனையும் இந்திய ஆயுதப்படைகளின் மூன்றாம் நிலை மருத்துவ மையமும் இங்குள்ளது.  

தில்லி கண்டோன்மென்ட் இரயில் நிலையம் என்ற ஒரு தொடருந்து நிலையம் உள்ளது. அங்கிருந்து நாட்டின் பல்வேறு பகுதிகளுக்கு தொடர் வண்டிகள் புறப்படுகின்றன.  

## மக்கள்தொகையியல்
2001 இந்திய மக்கள் தொகை கணக்கெடுப்பில் இது 124,452 மக்கள் தொகையைக் கொண்டிருந்தது. மக்கள் தொகையில் 61% ஆண்களும், 39% பெண்களும் இருக்கின்றனர். இதன் சராசரி கல்வியறிவு விகிதம் 77% ஆகும். இது தேசிய சராசரியான 74% ஐ விட அதிகம். இதில் ஆண்களின் கல்வியறிவு 83% எனவும் பெண்களின் கல்வியறிவு 68% எனவும் உள்ளது. இதன் மக்கள் தொகையில் 12% பேர் 6 வயதுக்குட்பட்டவர்கள்.
# நாரணபுரம்


**நாரணபுரம்** (*Naranapuram*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643516. இது கோபாலபுரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 11 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 386 குடும்பங்களும் 1,465 மக்களும் வாழ்கின்றனா். இதில் 753 ஆண்களும் 712 பெண்களும் அடங்குவர்.  

## மேற்கோள்
# நொனங்கனூர்


**நொனங்கனூர்** (*Nonanganur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643549. இது பட்டுகோணாம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாப்பிரெட்டிப்பட்டியில் இருந்து 8 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 688 குடும்பங்களும் 2,494 மக்களும் வாழ்கின்றனா். இதில் 1,252 ஆண்களும் 1,242 பெண்களும் அடங்குவர்.  

## மேற்கோள்
# ஒபிலிநாய்க்கன அள்ளி


**ஒபிலிநாய்க்கன அள்ளி** (*Obilinayakkanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643495.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 202 குடும்பங்களும் 675 மக்களும் வாழ்கின்றனா். இதில் 337 ஆண்களும் 338 பெண்களும் அடங்குவர்.  

## மேற்கோள்
# ஆசுத்தல்


**ஆசுத்தல் கிராமம்** (*Village Hastsal*) என்பது இந்தியாவின் தில்லி மாநிலத்தின் மேற்கு தில்லி மாவட்டத்திலுள்ள ஒரு மக்கள் தொகை கணக்கெடுப்பு ஊராகும்.  

## புராணக் கதை
இந்த பகுதி ஒரு காலத்தில் நீரில் குழித்து யானைகள் ஓய்வெடுக்கும் இடமாக இருந்ததாக ஒரு கதை இருக்கிறது. யானைகள் "ஆத்தி" என்றும், இடம் "தலம்" என்றும் இந்தியில் அழைக்கப்படுகிறது. எனவே, இந்த இடத்துக்கு ஆசுத்தல் - யானைகள் தங்கும் இடம்- என பெயர் வந்திருக்கலாம்.  

17 ஆம் நூற்றாண்டில் முகலாயப் பேரரசர் ஷாஜகான் இங்கு ஒரு வேட்டையாடும் விடுதியை வைத்திருந்தார். 1650இல், அவர் தனது வேட்டை விடுதிக்கு அருகில் சிறு குதுப் மினாரை கட்டினார். 55-அடி (17 மீ) உயரமுள்ள அதன் மினார் உள்ளூரில் *ஆசுத்தல் கி லாத்* அல்லது ஆசுத்தல் மினாரெட் என பிரபலமாக அறியப்படுகிறது. இது இப்போது கிராமத்தின் மூலையில் அமைந்துள்ளது. மேலும், *லாத்* (தூண்) என்றும் அறியப்படுகிறது. மினாரெட்டும் வேட்டையாடும் விடுதியும் இன்றும் உள்ளன. ஆனால் கைவிடப்பட்டு இடிந்து கிடக்கின்றன. மினாரட் வடிவமைப்பில் குதுப் மினாரை ஒத்திருக்கிறது. கிராமத்தில் 176,877 என்ற அளவில் மக்கல் தொகை இருக்கிறது. இதில் 55% ஆண்களும், 45% பெண்களும் உள்ளனர். இதன் கல்வியறிவு விகிதம் 83.71 % ஆகும். இதில் ஆண்களின் கல்வியறிவு 90.51% எனவும், பெண்களின் கல்வியறிவு 75.84% எனவும் இருக்கிறது. இதன் 18% மக்கள் 6 வயதுக்குட்பட்டவர்கள்.
# பூத் கலான்

**பூத் கலான்** (*Pooth Kalan*) என்பது இந்தியாவின் டெல்லி மாநிலத்தின் வடமேற்கு மாவட்டத்தில் அமைந்துள்ள ஒரு மக்கள் தொகை கணக்கெடுப்பு நகரமாகும். இது அடிப்படையில் ஜாட் சமூகத்தின் சோலாங்கி வம்ச கிராமமாகும். குர்த் மற்றும் கலான் பாரசீக மொழிச் சொல் முறையே சிறியது மற்றும் பெரியது என்று பொருள்படும் போது இரண்டு கிராமங்கள் ஒரே பெயரைக் கொண்டிருக்கும் போது **கலான்** என்றால் பெரியது என்றும் **குர்த்** என்றால் கிராமப் பெயருடன் சிறியது என்றும் வேறுபடுத்தப்படுகிறது.  

## மக்கள்தொகையியல்
வரைபடம்]]  
2001 இந்திய censusப்படி பூத் கலானின் மக்கள் தொகை 50,587 ஆகும். இதில் 55% ஆண்களும், 45% பெண்களும் உள்ளனர். பூத் கலானின் சராசரி கல்வியறிவு 64% ஆகும். இது தேசிய சராசரியான 59.5% ஐ விட அதிகம். இதில் ஆண்களின் கல்வியறிவு 72% ஆகவும், பெண்களின் கல்வியறிவு 56% ஆகவும் இருக்கிறது. பூத் கலானில், 17% மக்கள் 6 வயதுக்குட்பட்டவர்கள்.
# வார்ப்புரு:Box-shadow border

}} 0 }}}, inset -}} -}} 0 }}};  
| t | top = box-shadow: inset 0 }} 0 0 }};  
| b | bottom = box-shadow: inset 0 -}} 0 0 }};  
| tb | bt | top bottom | bottom top = box-shadow: inset 0 }} 0 0 }}}, inset 0 -}} 0 0 }}};  
| lr | rl | | = box-shadow: inset }} 0 0 0 }}}, inset -}} 0 0 0 }}};  
| l | = box-shadow: inset }} 0 0 0 }};  
| r | = box-shadow: inset -}} 0 0 0 }};  
}}<noinclude>  

</noinclude>
# உலக உருது நாள்



**உலக உருது நாள்** (*World Urdu Day*) பிரபல உருது கவிஞர் டாக்டர் அல்லாமா முகம்மது இக்பால் பிறந்த நாளான நவம்பர் 9 ஆம் தேதி உலகம் முழுவதும் கொண்டாடப்படுகிறது.  

இந்த நாளைக் கொண்டாடுவதன் நோக்கம் உருது மொழியின் பிரபலத்தை எடுத்துரைப்பதும் அதன் முக்கியத்துவத்தைப் பாராட்டுவதும் ஆகும். உருது இந்திய துணைக்கண்டத்தில் பேசப்படும் மொழிகளில் மிக முக்கியமான ஒன்றாகும். இது பாக்கித்தான் நாட்டின் தேசிய மொழியும் ஆகும்.  

## அல்லாமா முகம்மது இக்பால்
அல்லாமா முகம்மது இக்பாலின் பிறந்தநாளை முன்னிட்டு இந்த நாள் உலகம் முழுவதும் கொண்டாடப்படுகிறது.  

அல்லாமா இக்பால் ஒரு சிறந்த உருது கவிஞரும் சிந்தனையாளரும் ஆவார். அவர் தனது சுயக்கருத்தின் மூலம் துணைக்கண்டத்தின் இளைஞர்களுக்கு புதிய உயிர் கொடுத்தார். இக்பால் முசுலீம் உம்மாவின் புகழ்பெற்ற கடந்த காலத்தை நினைவுபடுத்தினார் மற்றும் மீண்டும் ஒன்றிணைவதற்கு கற்றுக் கொடுத்தார்.  

## கொண்டாட்டங்கள்
இந்த நாளில், உருதுவின் முக்கியத்துவத்தை எடுத்துரைக்கவும், இக்பாலுக்கு மரியாதை செலுத்தவும் , பாக்கித்தான் மற்றும் இந்தியாவின் அனைத்து முக்கிய நிறுவனங்களிலும் மதிப்புமிக்க விழாக்கள் நடத்தப்படுகின்றன.  
## இவற்றையும் காண்க
- இக்பால் நாள்
- ஐ.நா. ஆங்கில மொழி நாள்
# Module:Portal/styles.css

/* */  
.portal {  
: solid #aaa ;  
padding: 0; /* Timeless adds padding */  
}  

.portal.tleft {  
margin: 0.5em 1em 0.5em 0  
}  

.portal.tright {  
margin: 0.5em 0 0.5em 1em  
}  

.portal > ul {  
display: table;  
box-sizing: -box;  
padding: 0.1em;  
max-width: ;  
background: #f9f9f9;  
font-size: 85%;  
line-height: 110%;  
font-style: italic;  
font-weight: bold;  
}  

.portal > ul > li {  
display: table-row;  
}  
.portal > ul > li > span:first-child {  
display: table-cell;  
padding: 0.2em;  
vertical-align: middle;  
text-align: ;  
}  

.portal > ul > li > span:last-child {  
display: table-cell;  
padding: 0.2em 0.2em 0.2em 0.3em;  
vertical-align: middle;  
}
# ஐ.நா. ஆங்கில மொழி நாள்

**ஐ.நா. ஆங்கில மொழி நாள்** (*UN English Day*) ஆண்டுதோறும் ஏப்ரல் மாதம் 23 ஆம் தேதியன்று அனுசரிக்கப்படுகிறது. இந்த நிகழ்வு 2010 ஆம் ஆண்டில் ஐக்கியநாடுகள் சபையின் பொதுத் தகவல் துறையால் நிறுவப்பட்டது. பன்மொழி மற்றும் கலாச்சார பன்முகத்தன்மையைக் கொண்டாடுவதற்கும் அத்துடன் அமைப்பு முழுவதும் ஐ.நா. அவையின் அனைத்து ஆறு அதிகாரப்பூர்வ மொழிகளையும் சமமாகப் பயன்படுத்துவதை ஊக்குவிப்பதற்கும் இவ்வமைப்பு தொடங்கப்பட்டது.  

ஆங்கில மொழி நாள் கொண்டாட்டத்திற்கு ஏப்ரல் மாதம் 23 ஆம் தேதி தேர்ந்தெடுக்கப்பட்டது ஏனெனில் இம்மாதம் பாரம்பரியமாக வில்லியம் சேக்சுபியரின் பிறந்த நாள் மற்றும் இறந்த நாள் ஆகிய இரண்டாகவும் கடைப்பிடிக்கப்படுகிறது".ஐ.நா.வின் மற்ற ஐந்து அதிகாரப்பூர்வ மொழிகளின் கொண்டாட்டத்திற்காக வேறு தேதிகள் தேர்ந்தெடுக்கப்பட்டன.  
## இவற்றையும் காண்க
- பன்னாட்டுத் தாய்மொழி நாள்
- கொண்டாட்ட நாட்கள்
- உலகப் புத்தக நாள்
# 1998 சம்பா படுகொலை


**1998 சம்பா படுகொலை** (**1998 Chamba massacre**) இந்தியாவின் இமாச்சலப் பிரதேச மாநிலத்தின் சம்பா மாவட்டத்தில் 3 ஆகஸ்டு 1998 அன்று பாகிஸ்தானில் செயல்படும் ஹிஸ்புல் முஜாகிதீன் எனும் இசுலாமிய பயங்கரவாதிகள் இரண்டு இடங்களில் நடத்திய துப்பாக்கிச் சூட்டில் 35 இந்து சமய தொழிலாளர்கள் படுகொலை செய்யப்பட்டனர். மேலும் 11 பேர் காயமடைந்தனர்.
# பிழைகளைதல் (விலங்கியல்)

**பிழைகளைதல்** (*Emendation*) என்பது விலங்கியல் பெயரிடலில், உயிரின வகைக் குழுவின் பெயர்களின் எழுத்துப்பிழையில் செய்யப்படும் மாற்றங்களைக் குறிப்பதாகும். பாக்டீரியாவில் பெயரிடலில், பிழைகளைதல் என்பது சுற்றறிக்கை வாயிலாகத் திருத்தங்கள் செய்யப்படுகின்றன.  

## விலங்கியல்
வகைப்பாட்டியல் பெயரினை விவரிக்கும் போது உயிரின வகைக் குழுவின் ஆசிரியரால் முதலில் பயன்படுத்தப்பட்ட பெயர்களின் எழுத்துப்பிழையை மாற்றுவதற்கான நியாயமான காரணத்துடன் மாற்றம் உணர்வுபூர்வமாக செய்யப்பட வேண்டும். ஆனால் வேறு எந்த எழுத்து மாற்றங்களும் நியாயமற்றதாகக் கருதப்படுகிறது. செல்லுபடியாகும் திருத்தங்கள் திருத்தத்திற்கான மாற்றங்களாக கருதப்படுபவற்றில் சில:  

- வகைப்பாட்டியலில் பெயர்களை விவரிக்கும் அசல் படைப்பில் காணப்படும் அச்சுப் பிழைகள்
- இலத்தீன் அல்லாத வார்த்தை எழுத்துப்பெயர்ப்பு பிழைகள்
- டைக்ரிடிக்ஸ் அல்லது இடைக்கோடு இடல்<nowiki/>உள்ளடக்கிய பெயர்கள்;
- பொதுவான பெயரின் பாலினத்துடன் பொருந்தக்கூடிய சிற்றினங்களின் பெயர் முடிவுகளின் சேர்க்கை மாற்றப்பட்டிருக்கும் போது.

இருசொற் பெயரீடலின் ஆசிரியரின் பெயர் மாறாமல் இருக்கும்.
# இக்பால் நாள்


**இக்பால் நாள்** (*Iqbal Day*) என்பது முகமது இக்பாலின் பிறந்த நாளான நவம்பர் 9 அன்று அனுசரிக்கப்படுகிறது. 2018 ஆம் ஆண்டு வரை பாக்கித்தானின் அனைத்து மாகாணங்கள் மற்றும் கூட்டாட்சி நிர்வாகப் பகுதிகளில் அன்றைய தினம் பொது விடுமுறை தினமாக இருந்தது. கவிஞரும் தத்துவஞானியுமான இக்பால், பாக்கித்தான் இயக்கத்திற்கு பெரும் உத்வேகமாக இருந்தார்.  

## முகம்மது இக்பாலின் வரலாறு
"கிழக்கின் கவிஞர்" என்று அழைக்கப்பட்ட அல்லாமா முகம்மது இக்பாலுக்கு அஞ்சலி செலுத்தும் விதமாக ஒவ்வோர் ஆண்டும் நவம்பர் 9 ஆம் தேதியை அனைத்து மாகாணங்களிலும் இக்பால் நாளாக ஏற்பாடு செய்யப்பட்டு கொண்டாடப்படுகிறது. இக்பால் 1877 ஆம் ஆண்டு நவம்பர் மாதம் 9 ஆம் தேதியன்று தற்போது பாக்கித்தானில் உள்ள பிரித்தானிய இந்தியாவின் பஞ்சாப் மாகாணத்தின் சியால்கோட்டில் பிறந்தார். இவர் 1938 ஆம் ஆண்டு ஏப்ரல் மாதம் 21 ஆம் தேதியன்று அன்று பிரித்தானிய இந்தியாவின் பஞ்சாப் மாநிலம் லாகூரில் இறந்தார். பாக்கித்தான் அரசு இக்பாலை ஒரு தேசியக் கவிஞராக அதிகாரப்பூர்வமாக அறிவித்துள்ளது.
# 2000 அமர்நாத் யாத்ரீகர்கள் படுகொலை


குகையில் யாத்திரீகர்கள்]]  

**2000 அமர்நாத் யாத்ரீகர்கள் படுகொலைகள்**, இந்தியாவின் ஜம்மு காஷ்மீரின் இமயமலையில் அமைந்த சிவத்தலமான அமர்நாத்தை தர்சனம் செய்யச் சென்றவர்களில் 89 இந்து சமய யாத்திரீகர்கள் இசுலாமிய பயங்கரவாதிகளால் கொல்லப்பட்டனர். ஆகஸ்டு மாதம், 2000-ஆம் ஆண்டு 1 மற்றும் 2 ஆகிய இரண்டு நாட்களில், அனந்தநாக் மாவட்டம் மற்றும் தோடா மாவட்டங்களின் வழியாக அமர்நாத்தை நோக்கிப் பயணித்துக் கொண்டிருந்த இந்து பக்தர்களை குறிவைத்து 5 இடங்களில், காஷ்மீர் பிரிவினைவாத இசுலாமிய பயங்கரவாதிகள் நடத்திய துப்பாக்கிச் சூடுகளாலும், கையெறிகுண்டு வீச்சுகளாலும் 89 பேர் படுகொலை செய்யப்பட்டனர் மற்றும் 62 பேர் படுகாயமுற்றனர்.  

கொல்லப்பட்டவர்களில் 32 பேர் பகல்கம் அடிவார முகாமில் 2 ஆகஸ்டு 2020 அன்று கொல்லப்பட்டனர், 7 பேர் படுகாயமடைந்தனர்.முன்னதாக பயங்கரவாதிகள் 1 ஆகஸ்டு 2000 அன்று தோடா மாவட்டத்தின் கிராமத்தின் 11 பொதுமக்களை சுட்டுக் கொன்றனர்.  

அப்போது இந்தியப் பிரதமராக இருந்த அடல் பிகாரி வாச்பாய் உடனடியாக பகல்கம் முகாமிற்கு சென்று அமர்நாத் பக்தர்களுக்கு ஆறுதல் கூறியதுடன், இந்த படுகொலைகளுக்கு பொறுப்பு ஏற்ற லஷ்கர்-ஏ-தொய்பா எனும் இசுலாமிய பயகரவாத இயக்கத்தை கண்டனம் செய்தார்.
# 2001 அமர்நாத் யாத்திரீகர்கள் படுகொலை


குகைக் கோயில், இமயமலை, ஜம்மு காஷ்மீர்]]  

20 சூலை 2001 அன்று ஜம்மு காஷ்மீர் மாநிலத்தின் அனந்தநாக் மாவட்டத்தில் இமயமலையில் 12,756 அடி உயரத்தில் அமைந்த அமர்நாத் குகைக் கோயிலுக்குச் செல்லும் வழியில், இரவில் சேஷ்நாக் முகாமில் தங்கியிருந்த இந்து யாத்திரீகள் மீது, இசுலாமிய பயங்கரவாதிகளை கையெறி குண்டுகளை வீசியதாலும், துப்பாக்கிச் சூடுகள் நடத்தியதாலும் நிகழ்விடத்திலே 13 பேர் கொல்லப்பட்டனர்.
# கணேசு ராக்

**கணேசு ராக்** (*Ganesh Rakh*) இந்தியாவின் மகாராட்டிர மாநிலம் புனேவைச் சேர்ந்த ஒரு மகப்பேறு மருத்துவர் ஆவார். புனே அடப்சர் பகுதியில் உள்ள தன் மெடிகேர் மருத்துவமனையில் 2012- ஆம் ஆண்டு முதல், பெண் குழந்தைகளை பாதுகாப்போம் (முல்கி வாச்சவ் அபியான்)’ என்ற முழக்கத்துடன், பெண் குழந்தைகள் பிறந்தால் இலவசமாக பிரசவம் பார்க்கும் ஓர் இயக்கத்தை நடத்தி வருகிறார். தீக்காயங்கள், அமில வீச்சுகளால் பாதிக்கப்பட்ட பெண்களுக்கு இலவச சிகிச்சையும், பெண் குழந்தைகளுக்கு இலவச தடுப்பூசி செலுத்தியும் தொண்டு செய்து வருகிறார்.  

## பெண் குழந்தை பாதுகாப்புத் திட்டம்
பெண் குழந்தை காப்போம் திட்டத்தின்படி இவரது மருத்துவமனையில் பிறக்கும் பெண் குழந்தைகளின் பிரசவ கட்டணம் இலவசமாக்கப்பட்டுள்ளது. திட்டத்தை ஆரம்பித்த ஒன்பது ஆண்டுகளில் இவரது மருத்துவமனையில் 2,000 பெண் குழந்தைகளுக்கு பிரசவ கட்டணத்தை இலவசமாக்கியுள்ளார். மேலும் நாடு முழுவதும் உள்ள மருத்துவர்கள் மற்றும் படித்தவர்களிடம் தொடர்புகொண்டு, இத்திட்டம் குறித்து எடுத்துச் சொல்லி பெண் குழந்தைகளை வெறுக்கும் பெற்றோருக்குத் தேவையான ஆலோசனைகள் கொடுக்கும்படி அழைப்பும் விடுத்து வருகிறார். சட்டவிரோத கருக்கலைப்பு மற்றும் குழந்தையின் பாலினத்தைக் கண்டறிதல் போன்ற காரியத்தில் ஈடுபட வேண்டாம் என்ற கருத்தை முன்னெடுத்து தொடர்ந்து இயங்கி வருகிறார்.  

மகாராட்டிர மாநிலத்தில் மட்டும் பெண் குழந்தைகளுக்கு ஆதரவான இந்த விழிப்புணர்வு பிரசாரத்தில் மூவாயிரத்துக்கும் மேற்பட்ட மருத்துவர்கள் இவருடன் இணைந்துள்ளனர். மகாராட்டிரம் மட்டுமல்லாது இந்தியா முழுக்க ‘பெண் குழந் தைகள் காப்போம்’ பிரசாரம் தொடங்கி நடைபெறுகிறது. சத்தீசுகர், சார்க்கண்ட், உத்தரப்பிரதேசம், ராசத்தான், தெலங்கானா, பஞ்சாப், அரியானா, குசராத், புதுடெல்லி போன்ற மாநிலங்களுக்குச் சென்று அங்குள்ள மருத்துவர்கள் மற்றும் தொண்டு நிறுவனங்களின் துணையோடு விழிப்புணர்வு பிரசாரம், ஆலோசனைகள் வழங்கல் போன்ற நடவடிக்கைகள் தொடர்கின்றன. இந்த விழிப்புணர்வு பிரசாரத்தில் இதுவரை 4 லட்சம் மருத்துவர்களும் 13,000 தொண்டு நிறுவனங்களும், 25,000 தன்னார்வலர்களும் சேர்ந்துள்ளனர். இந்தியா மட்டுமன்றி ஆப்பிரிக்க நாடான சாம்பியாவிலும் இத்திட்டத்தை கணேசு ராக் முன்னெடுத்துள்ளார்.  

## பிறப்பு
கூலி தொழிலாளியான ஆதிநாத் மற்றும் வீட்டு வேலை செய்யும் சிந்து ஆகியோரின் மகனாக கணேசு ராக் பிறந்தார். இளமையில் கல்வி கற்க மிகவும் போராடினார்.
# பாப்பிசெட்டிப்பட்டி


**பாப்பிசெட்டிப்பட்டி** (*Papichettipatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643480. இது கோபிசெட்டிப்பாளையம் ஊராட்சி உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 34 கிலோமீட்டர் தொலைவிலும், பாப்பிரெட்டிப்பட்டியில் இருந்து 27 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 320 குடும்பங்களும் 1,308 மக்களும் வாழ்கின்றனா். இதில் 649 ஆண்கள் 659 பெண்கள் ஆவா்.  

## மேற்கோள்
# பறையப்பட்டி, பாப்பிரெட்டிப்பட்டி


**பறையப்பட்டி** (* Parayapatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643505. இது பறையப்பட்டிபுதூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 1,045 வீடுகளும் 4,612 மக்களும் வாழ்கின்றனா். இதில் 2,467 ஆண்கள் 2,145 பெண்கள் ஆவா்.  

## மேற்கோள்
# பெத்தூர்


**பெத்தூர்** (*Peddur*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643477. இது கோபிசெட்டிப்பாளையம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 34 கிலோமீட்டர் தொலைவிலும், பாப்பிரெட்டிப்பட்டியில் இருந்து 27 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 210 குடும்பங்களும் 897 மக்களும் வாழ்கின்றனா். இதில் 454 ஆண்கள் 443 பெண்கள் ஆவா்.  

## மேற்கோள்
# வாசு அரங்கநாதன்



**வாசு அரங்கநாதன்** (*Vasu Renganathan*) ஒரு தமிழ்ப் பேராசிரியரும் எழுத்தாளரும் ஆவார் இவர் பென்சில்வேனியா பல்கலைக்கழகத்தின் தெற்காசியத் துறையில் (South Asia Studies) பணியாற்றி வருகின்றார்  

## கல்வி
1979 இல் சென்னைப் பல்கலைக்கழகத்தில் இளநிலை வேதியியல் பட்டமும் 1982 இல் அண்ணாமலைப் பல்கலைக்கழகத்தில் முதுகலை மொழியியல் பட்டமும் பெற்றார் 1988 இல் *Case system in Modern Tamil* என்ற தலைப்பில் ஆய்வு செய்து மொழியியலில் முனைவர் பட்டம் பெற்றார் 1992 இல் வாஷிங்டன் பல்கலைக்கழகத்தில் முதுகலையில் ஆசிய மொழிகளும் இலக்கியங்களும் பயின்றார் 2010 இல் பென்சில்வேனியா பல்கலைக்கழகத்தில் *The Language of Tirumular’s Tirumantiram, A Medieval Śaiva Tamil Religious text* என்ற தலைப்பில் ஆய்வு செய்து முனைவர் பட்டம் பெற்றார்  

## படைப்புகள்
வாசு அரங்கநாதன் பின்வரும் நூல்களையும் ஆய்வு கட்டுரைகளையும் எழுதியுள்ளார்  
- 2018 *இலக்கியப் பயணங்களும் தமிழர் வரலாறும்*
- 2019 *Tamil Language in Context: A comprehensive approach to learning Tamil*
- *Tamil Conversation Book*
- 2020 *இக்காலத் தொல்காப்பிய மரபு*
- 2023 *தமிழ் மொழியின் வரலாற்றுப் பயணம்: சங்கம் முதல் இக்காலம் வரை*
- 2024 *Exploring History Through Poetic Imagery: What do we see when we read poems from the past?*
# அப்துல் ஜப்பார் கான்


**அப்துல் ஜப்பார் கான்** (*Abdul Jabbar Khan*, 1 சூன் 1957 - 14 நவம்பர் 2019) என்பவர் போபால் நச்சு வாயு பேரழிவில் பாதிக்கப்பட்டவர்களுக்காக போராடிய ஒரு செயற்பாட்டாளர் ஆவார். நச்சுவாயு கசிவால் பாதிக்கப்பட்ட இவர், தனது வாழ்நாளின் பல தசாப்தங்கள், இறக்கும் வரை, பாதிக்கப்பட்டவர்களுக்கு நியாயமான சிகிச்சை, மறுவாழ்வு போன்வற்றிற்காக போராடுவதன் மூலம் அவர்களின் நீதிக்காக தன் வாழ்வை அர்ப்பணித்தார்.  

தி கார்டியனின் ஒரு தலையங்கம் இவரை "உலக வரலாற்றில் மிக மோசமான தொழில்துறை விபத்தில் பாதிக்கப்பட்டவர்களுக்கு மிகவும் பாடுபட பரப்புரையாளர்" என்று அழைத்தது. சித்தார்த்த டெப் இவரது செயல்பாடு மெதுவாகவும் பிடிவாதமாகவும் இருப்பதாக விவரித்தார். ஜப்பாரின் கவர்ச்சி, அணுகக்கூடிய தன்மை, எளிய மக்களுடன் தொடர்பு கொள்ளும் திறன் ஆகியவற்றின் காரணமாக, இவர் மக்கள் ஆதரவைப் பெற்றார்.  

இந்திய ஒன்றிய அரசாங்கம் இவருக்கு 2020 இல் மரணத்திற்குப் பின் இந்தியாவின் நான்காவது உயரிய விருதான பத்மசிறீ விருதை வழங்கியது  

## ஆரம்ப கால வாழ்க்கை
ஜப்பார் ஒரு ஏழை முஸ்லீம் குடும்பத்திலிருந்து வந்தவர். அவருக்கு ஒரு வயதாக இருந்தபோது போபாலுக்கு குடிபெயர்ந்தார். ஆழ்துளை கிணறு தோண்டும் ஒப்பந்ததாரராகவும், கட்டிட தொழிலிலும் ஈடுபட்டு வந்தார்.  

## செயல்பாட்டடாளராக
1984 திசம்பர் 2-3 இடைப்பட்ட இரவில், போபாலில் உள்ள இராசேந்திர நகரில் உள்ள அவரது பெற்றோரின் வீட்டிலிருந்து 2 கிலோமீட்டர் தொலைவில் உள்ள யூனியன் கார்பைடு ஆலையில் இருந்து வெளிவந்த கொடிய மீதைல் ஐசோசயனேட் வாயுவின் வாசனையால் ஜப்பார் விழித்துக் கொண்டார். இவர் தன் தாயை 40 கிலோமீட்டர் தொலைவில் உள்ள பாதுகாப்பான இடத்திற்கு தனது இருசக்கர ஊர்தியில் அழைத்துக்கொண்டு விரைந்தார். ஊருக்குத் திரும்பியபோது, சாலையோரம் வரிசையாகக் கிடந்த சடலங்களைப் பார்த்தார். இவர் தானாக முன்வந்து பாதிக்கப்பட்டவர்களிடையே பணியாற்றத் தொடங்கினார். அரசு மருத்துவமனையில் மக்கள் சிகிச்சை பெறவும், பிணக் கூறாய்வுக்கு உடல்களை எடுத்துச் செல்லவும் உதவினார்.  

ஜப்பார் ஆங்கிலத்தில் நேர்காணல்களை வழங்க மறுத்துவிட்டார். இது அவர் குறித்த பத்திரிகை செய்திகளை மட்டுப்படுத்தியது. மேலும் இவர் வெளிநாட்டு நன்கொடைகள் எதையும் கேட்கவில்லை. தன்னார்வ பங்களிப்புகளை மட்டுமே நம்பியிருந்தார். ஜப்பருக்குப் பணப் பற்றாக்குறை இருந்தது, சில சமயங்களில் அவருக்கான செலவுகளை அவரது நண்பர்களே ஏற்றனர்.
# பென்டாக்டா


***பென்டாக்டா*** (*Pentacta*) என்பது குக்குமார்லிடே குடும்பத்தினை முட்தோலிப் பேரினம் ஆகும்  

இந்த பேரினத்தின் சிற்றினங்கள் இந்தியப் பெருங்கடலில், மேலேசியாவில் காணப்படுகின்றன.  
- *பென்டாக்டா கினென்சிசு*
- *பென்டாக்டா கெடிங்கி* பன்னிங்
- *பென்டாக்டா நிப்போனென்சிசு*
- *பென்டாக்டா பனாமென்சிசு*
- *பென்டாக்டா பீட்டர்செனி*
- *பென்டாக்டா வெர்ருகுலா*
# டுவிட்ச்



**டுவிட்ச்** (ஆங்கில மொழி : Twitch) என்பது ஒரு அமெரிக்க நேரலை காணொளி ஓடை சேவையாகும். இந்த சேவை மின் விளையாட்டுகளின் நேரலை ஒளிபரப்பில் கவனம் செலுத்துகிறது. மேலும் இசை ஒளிபரப்புகளையும், கற்பனைவளம் மிக்க படைப்பு உள்ளடக்கங்கள் கொண்ட காணொளிகளையும் இச்சேவை வழங்குகிறது. இது அமேசான்.காம் இன் துணை நிறுவனமான 'டுவிட்ச் இன்டராக்ட்டிவ்' ஆல் இயக்கப்படுகிறது. இது ஜூன் 2011 இல் காணொளி ஓடை தளமான ஜஸ்டின்.டிவி இன் ஒரு கிளை சேவையாக அறிமுகப்படுத்தப்பட்டது. தளத்தில் உள்ள உள்ளடக்கத்தை நேரலையாகவோ அல்லது கோரிய நேரத்து காணொளியாகவோ பார்க்கலாம்.
# சிஸ் கஞ்ச் சாகிப் குருத்துவார்



சிஸ் கஞ்ச் சாகிப் குருத்துவார் (**Gurdwara Sis Ganj Sahib**) இந்தியாவின் பழைய தில்லியில் செங்கோட்டைக்கு எதிரே உள்ள சாந்தினி சவுக் பகுதியில் அமைந்த சீக்கிய குருத்துவார் ஆகும். 1675-இல் முகலாய மன்னர் அவுரங்கசீப், கட்டாய இசுலாமிய மதம் மாற்ற உத்தரவை எதிர்த்ததால், கொலை செய்யப்பட்ட குரு தேக் பகதூர் நினைவாக 1783-இல் இந்த சாந்தினி சவுக் பகுதியில் குருத்துவார் நிறுவப்பட்டது. பின்னர் 1930 இதனை சீரமைத்து தற்போதைய வடிவத்தில் உள்ளது.  
## படக்காட்சியகம்
# ஜி. ஆகாஷ்

**ஆகாஷ் கணேசன்** (*Akash Ganesan*, பிறப்பு: 1 அக்டோபர் 1996) ஒரு இந்திய சதுரங்க கிராண்ட்மாஸ்டரும், முன்னாள் இந்திய தேசிய சதுரங்க வாகையாளரும் ஆவர்.  

ஆகாஷ் 2013-ஆம் ஆண்டு சதுரங்க உலகக் கோப்பையில் இந்தியாவைப் பிரதிநிதித்துவப்படுத்தினார். முதல் சுற்றில் இத்தாலிய-அமெரிக்கரும், உலக வாகைக்கான சவாலாளரான பேபியானோ கருவானாவால் வெளியேற்றப்பட்டார். 2013-இல், தென்னாப்பிரிக்காவில் நடைபெற்ற பொதுநலவாய இளையோர் பிரிவில் தங்கப் பதக்கம் வென்றார். 2014 ஆம் ஆண்டில், ஆகாஷ் அண்ணா பல்கலைக்கழகத்தின் கிண்டி பொறியியல் கல்லூரியில் மின்னணு மற்றும் தகவல் தொடர்பு பொறியியல் பட்டம் பெற்றார். அந்த 4 ஆண்டுகள் சதுரங்கத்தில் இருந்து ஓய்வு எடுத்தார். 2019 திசம்பரில், சிக்கிமில் நடைபெற்ற தேசிய முதுநிலை வாகையாளர் போட்டியில் தனது 3-வது கிராண்ட்மாஸ்டர் நியமத்தை முடித்து, வெள்ளிப் பதக்கத்தை வென்றார். 2020 பிப்ரவரியில், ஆகாஷ் பிராக் பன்னாட்டு சதுரங்க விழாவில் திறந்த 2020 பதக்கத்தை வென்று, 2021 இற்கான பிராக் சர்வதேச சதுரங்க விழா சவாலுக்குத் தகுதி பெற்றார். அவரது கிராண்ட்மாஸ்டர் பட்டம் 2020 சூலை 3 அன்று நடைபெற்ற பன்னாட்டு சதுரங்கக் கூட்டமைப்பின் 2-வது பேரவைக் கூட்டத்தில் உறுதி செய்யப்பட்டது.
# பால்கிகுண்டு மற்றும் கவிமடம், கொப்பல்



**பால்கிகுண்டு** மற்றும் **கவிமடம்** என்பவை கர்நாடகத்தின், கொப்பள் அருகே பேரரசர் அசோகரின் (கிமு 304-232) இரண்டு கல்வெட்டுகள் கண்டுபிடிக்கப்பட்ட இரண்டு இடங்களாகும். இந்தக் கல்வெட்டுகள் இந்தியாவின் பழமையான கல்வெட்டு எழுத்துப் பதிவுகளில் சிலவற்றில் ஒன்றாகும். மேலும் இவை அசோகரின் சிறிய பாறைக் கல்வெட்டு ஆணைகளின் ஒரு பகுதியாகும். சைனத் துறவிகள் அங்கு தியானம் செய்து வந்தனர். பால்லக்கிகுண்டு மற்றும் கவிமடத்தில் உள்ள ஆணைகள் பிராகிருத மொழியில் பிராமி எழுத்தில் எழுதப்பட்டுள்ளன. கல்வெட்டுகளின் கன்னட மொழிபெயர்ப்பு கிடைக்கின்றன.  

பால்கிகுண்டு ( *பல்லக்குப் பாறை* ) என்பது இரண்டு பெரிய பாறைகள் மேல் ஒரு தட்டையான பாறை ஒரு கூரைபோல அமைந்துள்ளது. இந்த பாறையின் உச்சிக்குச் செல்ல கரடுமுரடான படிகள் உள்ளன. அங்கு 2,300 ஆண்டுகள் பழமையான கல்வெட்டு அமைந்துள்ளது. இந்தியாவில் 17 இடங்களில் இதே போன்ற அரசாணைகள் கிடைத்துள்ளன.  

பல்லக்கிகுண்டுவுக்கு சுமார் 2.5&nbsp;கி. மீ தென்கிழக்கில் உள்ள கவிமடத்தில் மற்றொரு பாறைக் கல்வெட்டில் அசோகரின் ஆணை உள்ளது. கவிமடக் கல்வெட்டு என்பது ஒரு பாறாங்கல் மீது கூரைபோன்று உள்ள மற்றோரு பாறையுள்ள இடத்தில் பாதுகாப்பான இடத்தில் அமைந்துள்ளது. சைனத் துறவிகள் தியானம் செய்ய கவிடம் மற்றும் பால்லக்கிகுண்டு என இரண்டையும் பயன்படுத்தியுள்ளனர்.  

## பால்கிகுண்டுவில் அசோகரின் ஆணைகள்
பிராமி எழுத்துகளில் எழுதப்பட்ட பாறைக் கல்வெட்டு ஆணைகள், அசோகர் சங்கத்துடன் நெருங்கி வருவதையும், மேலும் தீவிரமான பற்றுடையவராக மாறுவதையும் பற்றியும் பேசுகிறது. மேலும், சிறியவரோ அல்லது பெரியவரோ எவராயினும் முயற்சி செய்தால் எதையும் சாதிக்க முடியும் என்கிறது.  

## மேலும் பார்க்கவும்

- அசோகரின் ஆணைகளின் பட்டியல் - சிறு பாறை ஆணைகள்
- அசோகரின் ஆணைகள்
- மஸ்கி
- சன்னதி
# ஐங்கோணப் பட்டைக்கூம்பு



வடிவவியலில், **ஐங்கோணப் பட்டைக்கூம்பு** (*pentagonal pyramid*) என்பது ஐங்கோண அடிப்பக்கம் கொண்ட பட்டைக்கூம்பு ஆகும். இதன் அடிப்பக்க ஐங்கோணத்தின் ஒவ்வொரு விளிம்பின் மீதும் ஒரு முக்கோண முகம் அமைந்திருக்கும். இந்த ஐந்து முக்கோண முகங்களும் ஐங்கோணப் பட்டைக்கூம்பின் மேலுச்சியில் சந்திக்கும். மற்ற பட்டைக்கூம்புகளைப் போல ஐங்கோணப் பட்டைக்கூம்பும் தன்-இருமப் பன்முகி.  

ஐங்கோணப்பட்டைக்கூம்பின் அடிப்பக்கம் ஒழுங்கு ஐங்கோணமாகவும் பக்கவாட்டு முக்கோண முகங்கள் சமபக்க முக்கோணங்களாகவும் இருந்தால் அது *ஒழுங்கு ஐங்கோணப் பட்டைக்கூம்பு* ஆகும். மேலும் ஜான்சன் திண்மங்களுள் (*J*<sub>2</sub>) ஒன்றாகவும் இருக்கும்.  

இருபது முகியின் மேல்மூடிப்பகுதி ஐங்கோணப் பட்டைக்கூம்பாக அமைந்திருக்கும். ஐங்கோணப் பட்டைக்கூம்பு வடிவ மேல்மூடிப் பகுதி நீங்கலான இருபது முகியின் பாகம் சுழல்நீட்டிப்பு ஐங்கோணப் பட்டைக்கூம்பு (Gyroelongated pentagonal pyramid  
-*J*<sub>11</sub>) எனப்படும்.  

## கார்ட்டீசியன் ஆயதொலைவுகள்
ஐங்கோணப் பட்டைக்கூம்பை இருபதுமுக முக்கோணகத்தின் மேல்மூடியாகக் காணலாம்; இருபதுமுக முக்கோணகத்தின் மீதிப்பகுதி ஒரு சுழல்நீட்டிப்பு ஐங்கோணப் பட்டைக்கூம்பாக இருக்கும். இருபது முகியின் கார்ட்டீசியன் ஆயதொலைவுகளை மூலம் பெறப்படும் 2 அலகு நீள விளிம்புள்ள ஐங்கோணப் பட்டைக்கூம்பின் ஆயதொலைவுகள்:  

:<math>(1,0,\tau),\,(-1,0,\tau),\,(0,\tau,1),\,(\tau,1,0),(\tau,-1,0),(0,-\tau,1)</math>  

இதில் <math>\tau, </math> (சில சமயங்களில் *φ*) பொன் விகிதமாகும்.  

ஐங்கோண அடிப்பக்க நடுப்புள்ளியிலிருந்து மேலுச்சியின் உயரம் *H*:  
:<math>H = \(\sqrt{10}}}\)a \approx 0.52573a.</math>  

கன அளவு:  
:<math>V = \(\frac{5 + \sqrt{5}}{24}\)a^3 \approx 0.30150a^3.</math>  

## தொடர்புள்ள பன்முகிகள்